**СОБРАНИЕ НА РЕПУБЛИКА МАКЕДОНИЈА**

БУЏЕТСКИ СОВЕТ НА СОБРАНИЕТО НА РЕПУБЛИКА МАКЕДОНИЈА

**С Т Р А Т Е Ш К И П Л А Н**

НА СОБРАНИЕТО НА РЕПУБЛИКА МАКЕДОНИЈА ЗА 2011 ГОДИНА

Скопје, септември 2010 година

**Вовед**

Процесот на стратешкото планирање е алатка преку која се утврдуваат стратегии и политики и се донесуваат одлуките за клучните приоритети и цели, како и распределбата на ресурсите. Во таа смисла улогата на стратешкото планирање е да обезбеди рамка за подготвување на реално спроводливи и ефективни програми, проекти и активности со цел постигнување на поставените цели и посакуваните резултати.

Преку процесот на стратешкото планирање се креираат соодветните политики и програми кои ќе ги дадат најсоодветните резултати во постигнувањето на зацртаните приоритети. Остварувањето на приоритетите треба да се движи во утврдените рамки со постојано преиспитување на оптималната искористеност на сите ресурси.

Стратешкото планирање претставува еден од основните чекори кон исполнувањето на мисијата, односно надлежностите на Собранието.

Стратешкиот план на Собранието на Република Македонија за 2011 година, е изготвен врз основа на Стратегијата за развој на Собранието на Република Македонија за периодот 2010-2013 година, која Буџетскиот совет на Собранието на Република Македонија ја усвои на 24 декември 2009 година.

Стратешкиот план претставува операционализација и степен на реализација на стратешките цели за 2011 година, во кој се содржани и активностите преку кои се планира остварувањето на целите. Стратешкиот план всушност претставува годишен водич за ефикасно и навремено реализирање на поставените цели.

Процесот на стратешкото планирање овозможува на систематизиран и структурен начин да се планираат, следат, анализираат и еволуираат обврските, искористеноста на ресурсите, нивната распределба по функции и утврдување на потребите од нови ресурси.

Реалниот и соодветно развиен Стратешки план, треба да овозможи односно обезбеди посветеност на сите вработени во Собранието за негова имплементација, постојано набљудување на спроведување на планот, креирање на визија и развивање на способноста за тимска работа.

Во основа, преку овој процес на планирање се дефинираат приоритетните прашања, односно цели и го мобилизираат расположливиот човечки потенцијал, неговата организациона поставеност, внатрешната комуникација и координација, техничко - технолошката опременост, просторни можности и друго.

Стратешкиот план се заснова на извршените согледувања и препораките произлезени од нив. Во однос на содржината, временскиот опфат и другите елементи планот е реален.

***Стратешка цел 1***

| **Цел** | **Активности** | **Период на извршување** |
| --- | --- | --- |
| * 1. ***АНГАЖИРАНОСТ НА БУЏЕТСКИОТ СОВЕТ ВО ПЛАНИРАЊЕТО И СЛЕДЕЊЕТО НА ТРОШЕЊЕТО НА СРЕДСТВАТА ОД БУЏЕТОТ НА РМ, РАЗДЕЛ-СОБРАНИЕ НА РЕПУБЛИКА МАКЕДОНИЈА*** | * утврдува стратешки приоритети за следната година, со дефинирање на цели и потребни активности за остварување на истите, како и нивно вклучување во Буџетот на Република Македонија * дава упатства и насоки за подготвување на предлогот на буџетските барања и потребите за работа на Собранието * се грижи за финансиските потреби на Собранието на Република Македонија и предлага оптимален износ на средства за потребите на Собранието на РМ * врши консултации и усогласувања со Министерството за финансии, при изготвувањето на Буџетот на Собранието на РМ * предлага мерки за рационално и економично трошење на средствата | Мај  Мај  Континуирано во текот на годината  По потреба  Континуирано во текот на годината |
| * 1. ***ПРИМЕНА НА ЗАКОНОТ ЗА ИЗВРШУВАЊЕ НА БУЏЕТОТ*** | * доставување на барање за измени на кварталниот план по месеци, потпрограми и ставки, барање за одобрување на средства за плати и надоместоци по разни основи * укажување на потребата од навремено решавање на барањата доставени до Министерството за финансии, по различни основи | Континуирано во текот на  годината  Континуирано во текот на годината |
| * 1. ***УНАПРЕДУВАЊЕ НА СИСТЕМОТ НА ЈАВНА ВНАТРЕШНА ФИНАНСИСКА КОНТРОЛА*** | * спроведување еx ante и еx post контрола при извршување на расходите на Собранието на РМ одобрени со Буџетот на Република Македонија * укажување за евентуални пропусти при извршувањето на буџетот на Собранието и предлагање на мерки за нивно отстранување * реализација на програмата за 2011 година на Одделението за внатрешна ревизија * следење на реализацијата на препораките дадени во ревизорските извештаи | Континуирано во текот на годината  По потреба  Континуирано во текот на годината  Континуирано во текот на годината |
| ***1.4 КОНТРОЛА ПРИ КОРИСТЕЊЕ НА СРЕДСТВАТА ОД ИНСТРУМЕНТОТ ЗА ПРЕТПРИСТАПНА ПОМОШ НА ЕУ (ИПА-ФОНДОВИ)*** | * функционирање на системот на внатрешна контрола при користењето на средствата од ИПА фондовите * предлагање на нови проекти со цел за користење на поголем обем на средства од ИПА фондовите * изготвување на план за спроведување на ревизија при користење на средствата од претпристапна помош на ЕУ (ИПА-фондовите) * документирање на податоците при користење на средствата за претпристапна помош на ЕУ (ИПА-фондовите) * препораки за оптимално користење на ИПА фондовите во Собранието на Република Македонија | Во зависност од динамиката на реализација на програмата |
| ***1.5 УНАПРЕДУВАЊЕ НА СОБРАНИСКИОТ КАНАЛ*** | * донесување на финансиски, програмски и инвестиционен план за 2011 година од Советот на Собранискиот канал * наменско користење на средствата за Собранискиот канал * техничко доопремување на Собранискиот канал со потребната опрема      * испитување на можноста за емитување на 24 часовна програма | Септември 2011 година  Континуирано  По создавање на услови  По создавање на услови |
| ***1.6 КОНТАКТИ НА ПРАТЕНИЦИТЕ СО ГРАЃАНИТЕ*** | * обезбедување на средства за надоместок на ангажираните асистенти во канцелариите за контакти и за покривање на оперативните трошоци во канцелариите за контакти на пратениците со граѓаните * заокружување на постапката за отворање на преостанатите канцеларии за контакти на пратениците со граѓаните | Континуирано во текот на годината  Континуирано во текот на годината |
| ***1.7 ДОГРАДБА, НАДГРАДБА, АДАПТАЦИЈА И ЗАЈАКНУВАЊЕ НА ЗГРАДАТА НА СОБРАНИЕТО НА РМ*** | * изведување на градежни и градежно - занаетчиски работи за доградба, надградба, адаптација и зајакнување на зградата на Собранието на РМ | Континуирано во текот на годината |
| ***1.8 ПОДИГАЊЕ НА МЕМОРИЈАЛЕН СПОМЕНИК НА ТОДОР ПРОЕСКИ ВО КРУШЕВО*** | * преземање на потребни мерки за спроведување на Одлуката на Собранието на РМ за подигање на меморијалниот споменик на Тодор Проески | Континуирано во текот на годината |

***Стратешка цел 2***

| **Цел** | **Активности** | **Период на извршување** |
| --- | --- | --- |
| * 1. ***РАЗВИВАЊЕ СТРАТЕГИЈА ЗА УПРАВУВАЊЕ СО ЧОВЕЧКИ РЕСУРСИ*** | * Работна група од Службата на Собранието на Република Македонија со поддршка на меѓународен експерт ќе работи на развивање на Стратегија за управување со човечки ресурси за 2012 година. Основа за подготовка на Стратегијата е анализа на функционирањето на Службата на Собранието согласно актите за внатрешна организација и систематизација на работните места. Оваа активност ќе биде потдржана и од Вестминстер Фондацијата за демократија. | март 2011 |
| * 1. ***УНАПРЕДУВАЊЕ НА УПРАВУВАЊЕТО СО ЧОВЕЧКИте РЕСУРСИ*** | * Примена на стандардите за управување со човечки ресурси како добри практики од земјите членки на ЕУ. Оваа активност произлегува од проектот "Градење на капацитетите за ЕУ интеграции" поддржан од Британската амбасада во Република Македонија и Вестминстер Фондацијата за демократија * Оптимално пополнување на човечките ресурси според актите за внатрешна организација и систематизација на работните места на Службата на Собранието * Унапредување и развој на постоечкиот човечки потенцијал * Реализирање на Програмата за генерички обуки на вработените во Службата на Собранието на Република Македонија за 2011, со обезбедување на транспарентност при нивно реализирање (огласување) и нивна евалуација * Реализирање на Програмата за специјализирани обуки на вработените во Службата на Собранието на Република Македонија за 2011, со обезбедување на транспарентност при нивно реализирање (огласување) и нивна евалуација, можност за зголемување на бројот на овие обуки и на обучуваните и евалуација * Обука на вработени во Службата за буџетско планирање * Реализирање на интерни обуки на вработените во Службата * Реализирање на обуките предвидени со стратешката цел 5, непосредна цел 5.3 * Реализирање на обуките предвидени со претпристапната помош на ЕУ преку ИПА проектот | Континуирано во текот на годината  Континуирано во текот на годината  Континуирано во текот на годината  Според програмата  Според програмата  Континуирано во текот на годината  Континуирано во текот на годината  Согласно динамиката предвидена во Стратешкиот план  Согласно динамиката предвидена во ИПА проектот |

***Стратешка цел 3***

| **Цел** | **Активности** | **Период на извршување** |
| --- | --- | --- |
| * 1. ***Зајакнување на ЗАКОНОДАВНАТА И надзорната функција на Собранието*** | * Примена на Законот за Собранието и Деловникот на Собранието на Република Македонија * Примена на одредбата од членот 119 ставови 2 и 3 од Деловникот на Собранието на Република Македонија * Јакнење на соработката на работните тела на Собранието со граѓанскиот сектор во функција на зголемена транспарентност во работата на Собранието * Изготвување годишна проекција за одржување на надзорни расправи | Континуирано во текот на годината  По обезбедување на услови  Континуирано во текот на годината  Согласно Законот за Собранието |

***Стратешка цел 4***

| **Цел** | **Активности** | **Период на извршување** |
| --- | --- | --- |
| * 1. ***Проширување на можностите и капацитетот на системот електронски парламент*** | * Изработка на софтвер за архивско работење * Изработка на софтвер за тековни информации на LCD * Софтвер за електронско поврзување со Влада на РМ * Софтвер за електронско поврзување со Претседател на РМ - за потпишување на укази * Имплементација на Office live communication licence | Согласно годишен план за јавни набавки |
| * 1. ***Развој на апликации и документ менаџмент систем за другите функции на Собранието што не се непосредно врзани со законодавната постапка*** | * DBS систем за автоматизирање на деловните процеси кои не се дел од законодавната постапка * Изработка на софтвер за човечки ресурси | Согласно годишен план за јавни набавки  Согласно годишен план за јавни набавки |
| * 1. ***Електронска библиотека на дигитални аудио / видео записи од пленарните седници и седниците на работни тела*** | * Набавка на софтвер и хардвер за дигитална библиотека за аудио/видео записите од седниците (IPA програма) | Согласно годишен план за јавни набавки |
| * 1. ***ЕЛЕКТРОНСКА ОБРАБОТКА НА ДОКУМЕНТАЦИОНИОТ МАТЕРИЈАЛ*** | * Изработка на софтвер за документационо работење | Согласно годишен план за јавни набавки |
| * 1. ***ПОДОБРУВАЊЕ НА ИНТРАНЕТ И ИНТЕРНЕТ КОНЕКЦИИТЕ ЗА КОРИСНИЦИТЕ ВО СОБРАНИЕТО И ПОГОЛЕМА ТРАНСПАРЕНТНОСТ*** | * Набавка на интернет пристап со брзина најмалку двапати поголема од досега користената * Набавка на активна и пасивна мрежна опрема | Согласно годишен план за јавни набавки  Согласно годишен план за јавни набавки |
| * 1. ***ДОСТАПНОСТ НА ИНФОРМАЦИИТЕ, ИНФОРМАЦИОНИТЕ СИСТЕМИ И НИВНИОТ ИНТЕГРИТЕТ*** | * Набавка на сервери, backup уреди и друга информатичка опрема потребна за зголемување на капацитетот на серверската фарма во собранискиот IT систем * Уредување и доопремување на серверските соби согласно светските стандарди | Согласно годишен план за јавни набавки  Согласно динамичниот план за доградба и надградба |
| * 1. ***ВОВЕДУВАЊЕ НА СИСТЕМ ЗА ПЛАНИРАЊЕ И ВО ИТ ОРГАНИЗАЦИЈАТА И ВО ВОСПОСТАВУВАЊЕ НА ОСНОВНАТА ТЕХНИЧКА ИНФРАСТРУКТУРА*** | * Развивање на ИТ стратегија програмирана за периодот 2011-2013 година | Континуирано во текот на годината |
| * 1. ***ЗАПОЗНАВАЊЕ НА ВРАБОТЕНИТЕ И ПРАТЕНИЦИТЕ ВО СОБРАНИЕТО СО НОВИТЕТИТЕ ВО ИТ СИСТЕМОТ*** | * Интерни обуки за користење на услугите што ги нуди Собранискиот ИТ систем | Согласно со потребите |

***Стратешка цел 5***

| **Цел** | **Активности** | **Период на извршување** |
| --- | --- | --- |
| **5. 1. ОСТВАРУВАЊЕ НА МЕЃУНАРОДНАТА МУЛТИЛАТЕРАЛНА И БИЛАТЕРАЛНА СОРАБОТКА** | * Реализација на активностите на Претседателот на Собранието на РМ во областа на меѓународната соработка според неговата агенда * Учество на седниците на комисиите на меѓународни парламентарни собранија во кои што Собранието е член * Остварување на билатералната соработка согласно со можностите и потребите на Пратеничките групи со парламентите на другите држави * Остварување на меѓународна соработка на комисиите на Собранието согласно со нивните агенди за соработка со соодветните комисии во странство | континуирано во текот на 2011 година  континуирано во текот на 2011 година  во текот на 2011 година  во текот на 2011 година |
| **5.2 ОСТВАРУВАЊЕ НА АКТИВНОСТИТЕ НА СОБРАНИЕТО ВО ЕВРОИНТЕГРАЦИОНИТЕ ПРОЦЕСИ** | * Функционирање на Националниот совет за евроинтеграција согласно програмата * Активности на Комисијата за европски прашања според нивната програма * Активности на Мешовитиот парламентарен комитет (МПК - РМ и ЕУ ) годишни состаноци во Скопје и Брисел согласно неговата програма | континуирано во текот на 2011 година  континуирано во текот на 2011 година  континуирано во текот на 2011 година |
| **5.3 ПРОГРАМИ И РАЗМЕНА НА ИСКУСТВА СО МЕЃУНАРОДНИ ПАРТНЕРИ** | * Размена на мислења и искуства - Западен Балкан во рамките на ПСЈЕ и во соработка со Регионален совет за соработка. * ТАИЕКС и ИПЕКС програми * Учество во активностите на ЕЦПИД | Според Стратегијата за З. Балкан и календарот на активности во тригодишниот период  во текот на 2011  според календарот на ЕЦПИД |
| **5. 4 ОРГАНИЗИРАЊЕ НА МЕЃУНАРОДНИ НАСТАНИ ВО РЕПУБЛИКА МАКЕДОНИЈА** | * Регионален состанок на комисиите за родова еднаквост во рамките на ПСЈИЕ | втора половина на 2011 година |
| **5.5 РАЗМЕНА НА ИНФОРМАЦИИ СО ЛЕГИСЛАТИВНИТЕ БАЗИ НА ПОДАТОЦИ НА МЕЃУНАРОДНИ ОРГАНИЗАЦИИ** | * Ажурирање на податоците за Собранието и политичкиот живот на Република Македонија во базата на податоци на Интерпарламентарната унија и ПС на Франкофонијата; * Информирање за промените во составот на делегациите на Собранието на РМ во парламентарните собранија на меѓународните организации. * Подготвување на одговори на прашалници, мислења и анализи на барање на меѓународни организации. | според термините  континуирано во текот на годината  континуирано во текот на годината |

|  |  |  |
| --- | --- | --- |
| Бр. \_\_\_\_\_\_\_ / \_\_  \_\_\_\_\_\_\_\_\_ 2010 година  СКОПЈЕ |  | Претседател на Буџетскиот совет на  Собрание на Република Македонија  Светлана Јакимовска |